《过封邱见熊主簿》
宋代·洪皓

封邱封父国，繁弱大弓良。
人器今安在，兴衰古不常。
画旗连卫滑，绘句得高张。
里干黎元少，兵戈畎亩荒。
蓬深饶雉兔，日夕下牛羊。
富庶思畿甸，衣冠迩帝乡。
故人居沪落。新令喜商量。
失意惩□□，销愁痛引觞。
离家多岁月，去国几星霜。
种种心俱短，悠悠道且长。
何须论出处，祗合谨行藏。
俟命宜居惚，安时强激昂。
勾稽迷簿领，陶写赖篇章。
后嗣从渠分，前程问彼苍。
君无须贾恋，我乏陆生装。
璺鼓囚方释，班荆语未忘，
前身愧苏武，异县识仇香。
话虽伤怀地，潸然出数行。

作者简介：洪皓（1088～1155），字光弼，徽宗政和五年（1115）进士。历台州宁海主簿，秀州录事参军。宋代词人。